རྩོམ་འབྲིའི་ཤེས་བྱ་དང་རྩོམ་ཡིག་འབྲི་དཔེའི་སློབ་ཚན་ནི་ལོ་རིམ་ལྔ་བ་ནས་དྲུག་པར་ཤིན་ཏུ་ནས་མཁོ་གལ་ཆེ།སློབ་དེབ་གསར་བའི་ནང་དུ་དེའི་སྐོར་གྱི་ཤེས་བྱ་སློབ་མའི་ལས་བྱ་འབྲི་དེབ་སྦྱང་གཞི་ལྷན་ཐབས་སུ་ལྟ་ཀློག་གི་ཚུལ་དུ་ཉུང་ཙམ་བཀོད་པ་མ་གཏོགས་འཆད་འཁྲིད་ཀྱི་ནང་དོན་ལ་བཞག་མེད།སྦྱང་གཞི་ལྷན་ཐབས་སུ་རྩོམ་འབྲིའི་ཤེས་བྱ་དང་རྩོམ་ཡིག་འབྲི་དཔེའི་སློབ་ཚན་བཀོད་ཀྱང་སློབ་སྦྱོང་ལ་བཟང་བའི་སློབ་མ་འགའ་རེས་མ་གཏོགས་མང་ཆེ་བས་ཟུར་མིག་ཙམ་གྱིས་ཀྱང་ལྟ་བཞིན་མེད།རྩོམ་འབྲི་ཤེས་བྱའི་སྐོར་དགེ་རྒན་གྱིས་དངོས་སུ་རྩོམ་ཡིག་འབྲི་དཔེ་ལ་སྦྱར་ཏེ་འཆད་ཁྲིད་དང་མཛུབ་སྟོན་བྱས་ན་སློབ་མའི་རྩོམ་འབྲིའི་ནུས་པ་གོང་དུ་འགྲོ་བ་གདོན་མི་ཟ།སློབ་ཆུང་ནས་མཐར་ཕྱིན་ཏེ་དམའ་འབྲིང་དུ་ལོ་རིམ་འཕར་ན་དམའ་འབྲིང་དགེ་རྒན་ཚོས་སློབ་མ་རྣམས་ལ་ལེ་བདའ་བྱེད་རྒྱུ་མང་བོ་ནི་སློབ་ཆུང་གི་སློབ་མས་ཉིན་ཐོ་ཐུང་ཐུང་ཞིག་ཀྱང་འབྲི་མི་ཤེས་པ་དེའོ།།